stanford-oval/wikipedia huggingface dataset:
איגוד השיווק הישראלי
רקע היסטורי

איגוד השיווק הישראלי הוקם כ"איגוד המפרסמים בישראל" בשנת 1961, בידי 15 חברות אשר בקשו להקים גוף שידאג לצרכים המקצועיים של החברות המפרסמות במשק, ישמיע את קולן, ויסייע לחבריו לשווק ולפרסם ביעילות ובהגינות. החברות אשר יסדו את האיגוד הן: אל על, אסם, בנק הפועלים, בנק לאומי, דובק, דלק, יצהר, סיבים כימיים, עלית, עסיס, צים, רבלון, שמן, תלמה ותנובה.
בשנת 2004 ניסח האיגוד את "האמנה לאחריות ולהגינות בפרסום" המהווה מסמך יסוד בהתקשרות השיווקית בישראל. כמו כן השתתף האיגוד בפרוש כללי האתיקה ובגיבוש מדריך האתיקה לפרסומות, אשר אומץ על ידי מרבית החברות בארץ, וכונה "התו האתי".
מפעלים ופרסים

האיגוד עורך תחרויות חודשיות, רבעוניות ושנתיות ומעניק תארים ופרסים לזוכים בהן. המפעלים העיקריים הם:
איש השיווק של החודש / של השנה - מנהל שיווק או מנכ"ל חברה שהוביל מהלך שיווקי משמעותי וראוי לציון. נבחר בידי ועדת השיווק, המונה כ-15 נציגים מענפים ומקטגוריות שונים.
ההשקה המנצחת - ציון לשבח המוענק מדי רבעון להשקה חדשנית של מוצר או שירות, שתרמה לשינוי הקטגוריה או לפיתוחה וזכתה לתשומת לב צרכנית.
תחרות האפי לאפקטיביות שיווקית, בשיתוף אגוד הפרסום הישראלי והמי"ל. הגרסה הישראלית של תחרות ה-Effie Awards הבינלאומית אשר מתקיימת ב-40 מדינות.
Diamonds (שיר של מייגן די סטליון ונורמני)

"Diamonds" (בעברית: "יהלומים") הוא סינגל שהוקלט על ידי הראפרית האמריקאית מייגן די סטליון, ביחד עם הזמרת-יוצרת האמריקאית נורמני. השיר יצא לאור ב-10 בינואר 2020, בהוצאת חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת". "Diamonds" הוא שיר פופ והיפ הופ עם אלמנטים של טראפ.
השיר הגיע למקום ה-12 במצעד שירי ה-R&B/היפ-הופ הדיגיטליים המסחריים של בילבורד.
רקע וכתיבה

השיר נכתב על ידי אדגר מכוקה, ג'ול סטיין, קם פארקר, ליאו רובין, לואי בל, מדיסון לאב, מייגן די סטליון, מייק ארו ונורמני והופק על ידי לואי בל, אם די דולר, מייק ארו, טיילה פרקס ואדגר מכוקה. השיר מכיל בתוכו קטע היפ הופ אותו מבצעת מייגן די סטליון. השיר מסמפל בתוכו קטע מ-"Diamonds Are a Girl's Best Friend" של מרילין מונרו.
השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Joke's on You", של שרלוט לורנס, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי.
וידאו קליפ

הווידאו קליפ המלא של השיר הועלה לערוץ היוטיוב של רוסליה ב-10 בינואר 2020, ביום צאתו כסינגל. לאורכו של הקליפ, ניתן לראות את מייגן די סטליון ואת נורמני רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".
נכון לינואר 2020, מונה הצפיות של הקליפ עומד על למעלה מ-13 מיליון צפיות. בספוטיפיי צבר השיר למעלה מ-19 מיליון השמעות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | מצעד שירי ה-R&B/היפ-הופ הדיגיטליים המסחריים | 12 |  |
|  ארצות הברית | מצעד השירים הקצביים | 27 |  |
|  ארצות הברית | מצעד השירים מתחת להוט 100 | 16 |  |
|  ניו זילנד | המצעד הניו זילנדי הרשמי | 23 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 10 בינואר 2020 | הזרמת מוזיקה • הורדה דיגיטלית | אטלנטיק |  |
הערות שוליים

↑  Megan Thee Stallion and Normani Share New Song “Diamonds”: Listen, Pitchfork (באנגלית)
↑  A Megan Thee Stallion and Normani Collab Is Happening, מתוך אתר בילבורד
1 2  A Banger! Megan Thee Stallion & Normani Team Up On “Diamonds”, idolator, ‏2020-01-10
↑  Normani Kordei, Billboard
1 2  Megan Thee Stallion & Normani – Diamonds (באנגלית), נבדק ב-2020-02-01
↑  Joke's On You, נבדק ב-2020-03-07
↑  Boss Bitch, נבדק ב-2020-03-07
↑  Saweetie & GALXARA – Sway With Me (באנגלית), נבדק ב-2020-03-07
↑  Birds of Prey: The Album, נבדק ב-2020-03-07
1 2 3  Megan Thee Stallion & Normani (Birds of Prey: The Album) - Diamonds [Official Music Video], נבדק ב-2020-02-01
↑  Diamonds (with Normani), נבדק ב-2020-04-10
↑  Diamonds by Various Artists (באנגלית אמריקאית), נבדק ב-2020-02-01
| מייגן די סטליון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Good News • Traumazine • Megan |  |
| מיקסטייפים | Fever • Something for Thee Hotties |  |
| מיני-אלבומים | Make It Hot • Tina Snow • Suga |  |
| סינגלים | "Cocky AF" • "Big Ole Freak" • "Sex Talk" • "Realer" • "Hot Girl Summer" • "All Dat" • "Ride or Die" • "Diamonds" • "B.I.T.C.H" • "Captain Hook" • "Freak" • "Savage" • "Girls in the Hood" • "Don't Stop" • "Body" • "Cry Baby" • "I'm a King" • "On Me (Remix)" • "Thot Shit" • "Butter (Remix)" • "SG" • "Megan's Piano" • "Sweetest Pie" • "Plan B" • "Pressurelicious" • "Her" • "Ungrateful" • "Cobra" • "Not My Fault" • "Hiss" • "Wanna Be" • "Boa" • "Mamushi" |  |
| השתתפות בסינגלים | "Talk (Remix)" •  "She Live" • "Pose (Remix)" • "Big Booty" • "RNB" • "WAP" • "Thick (Remix)" • "34+35 (Remix)" • "Beautiful Mistakes" • "It Was a... (Masked Christmas)" • "Lick" • "Bongos" |  |
| שירים אחרים | "Cash Shit" • "Shots Fired" • "Anxiety" • "Otaku Hot Girl" |  |
| סיבובי הופעות | "Hot Girl Summer Tour" |  |
| נורמני |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Dopamine |  |
| מיני-אלבומים | Normani x Calvin Harris |  |
| סינגלים | "Love Lies" • "Waves" • "Dancing with a Stranger" • "Motivation" • "Diamonds" • "Wild Side" • "Fair" • "New to You" |  |
| השתתפות בסינגלים | "Body Count (Remix)" |  |
| סינגלים שיווקיים | "Checklist" • "Slow Down" |  |
| ערכים קשורים | פיפת' הרמוני |  |
| --- | --- |
בקרת זהויות :  MusicBrainz release group: a120965c-eef6-4d96-b15d-1d21e9fb5cfe
DAPA

| --- | --- |

 מידע כללי
 מדינה:  קוריאה הדרומית 
 משרד אחראי:  ממשלת דרום קוריאה
 סוכנות אם:  משרד ההגנה הלאומית 
 סוכנות בת:  הסוכנות לפיתוח ההגנה 
 תאריך הקמה:  1 בינואר 2006
 שר:  לי יאנג גאול
 מטה מרכזי:  סיאול 
 www.dapa.go.kr
 
DAPA (ראשי תיבות של: Defense Acquisition Program Administration, בהנגול: 방위사업청) היא זרוע ביצועית של ממשלת דרום קוריאה. היא הוקמה ב-1 בינואר 2006 תחת משרד ההגנה הלאומית לצורך ניהול פרויקטים לשיפור יכולת ההגנה, רכש של חימוש, טיפוח של התעשיות הביטחוניות המקומיות.
פרויקטים גדולים

DAPA מנהלת מגוון רחב של פרויקטי רכש גדולים. ביניהם:
פרויקטים גדולים > מטוסים

KAI KUH-1 Surion מסוק שירות
KAI T-50 נשר מוזהב משפחה של מטוסי קרב על-קוליים מתקדמים למאמנים, כולל את הגרסות הבאות:
T-50 (מאמן מתקדם)
TA-50 (מאמן ומטוס התקפה בסיסי)
FA-50 (שימוש כללי "multirole" מותאם לכל תנאי מזג-אוויר)
T-50B (מעין T-50 לנשרים השחורים, הצוות האקרובטי של ROKAF)
פרויקטים גדולים > כלי רכב

K2 פנתר שחור - טנק מערכה
K9 רעם - הוביצר 155 מ"מ מתנייעים
פרויקטים גדולים > כלי ימיים

סג'ונג (הגדול) KD-III משחתת טילים מונחים
פרויקטים גדולים > אחר

S&T Daewoo K11 DAW - רובה סער
הערות שוליים

↑  Government Organization Act (Article 33)
↑  방위사업청 2013 브로셔(New Tomorrow DAPA)
| --- | --- |
בקרת זהויות :  ISNI: 0000 0004 5896 796X  LCCN: n2016022913  NLK: KAB201400128  VIAF: 12151594363505351335   WorldCat (עם VIAF): 12151594363505351335
Diamond Heart

Diamond Heart (בעברית: לב יהלום) הוא סינגל של התקליטן הנורווגי אלן ווקר, שהוקלט על ידי הזמרת-יוצרת השוודית סופיה סומג'ו, מתוך האלבום, Different World. השיר יצא לאור ב-28 בספטמבר 2018, על ידי חברת התקליטים מר מיוזיק, כסינגל השישי מתוך האלבום.
השיר הגיע למקום הראשון במצעד השירים של נורווגיה.
רקע וכתיבה

השיר נכתב על ידי גונאר גרווה פטרסן, אלן ווקר, תומאס טרולסן, קריסטופר האוגן, אדוארד נורמן, מוד מלודיז, יאן ברגיין, ויקטור ורפילט, פרדריק בורץ' אולסן וסופיה סומג'ו והופק על ידי מפיקים מוזיקליים שונים. השיר הוא שיר EDM, המשלב בתוכו גם את סגנון הטראנס.
השיר יצא לאור ב-30 בנובמבר 2018, כסינגל בארצות הברית, תוך שהיה זמין להורדה דיגיטלית.
וידאו קליפ

הווידאו קליפ המלא של השיר הועלה לערוץ היוטיוב של אלן ווקר ב-18 בספטמבר 2018, ביום צאתו כסינגל. לאורכו של הקליפ ניתן לראות אנשים במקומות שונים, תוך שהם סוחבים דברים שונים עליהם יש את הלוגו של אלן ווקר "W".
נכון לדצמבר 2024, מספר הצפיות של הקליפ עומד על למעלה מ-295 מיליון צפיות.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 56 |  |
|  גרמניה | GfK – טופ 100 | 89 |  |
|  הונגריה | Rádiós Top 40 | 12 |  |
|  ולוניה | אולטראטופ 40 | 50 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 27 |  |
|  סלובקיה | ČNS IFPI | 73 |  |
|  פינלנד | המצעדים הפיניים הרשמיים | 2 |  |
|  צ'כיה | ČNS IFPI | 57 |  |
|  שוודיה | סוורייטופליסטן | 13 |  |
|  שווייץ | המצעד השווייצרי | 12 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 94 |  |
|  הולנד | מצעד 40 הסינגלים ההולנדיים | 26 |  |
|  הולנד | מצעד 100 הסינגלים ההולנדיים | 73 |  |
|  פולין | ZPAV | 75 |  |
|  פלנדריה | אולטראטופ 50 | 97 |  |
נתוני מכירות

| מקום | תארים | מכירות |
| --- | --- | --- |
| קנדה (Music Canada) | זהב | 40,000 |
| שווייץ (IFPI Switzerland) | זהב | 10,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 30 בנובמבר 2018 | הורדה דיגיטלית | מר מיוזיק |  |
הערות שוליים

↑  גונאר גרווה פטרסן, אלן ווקר, תומאס טרולסן, קריסטופר האוגן, אדוארד נורמן, מוד מלודיז, יאן ברגיין, ויקטור ורפילט, פרדריק בורץ' אולסן, סופיה סומג'ו
1 2 3 4 5  Alan Walker & Sophia Somajo – Diamond Heart (באנגלית), נבדק ב-2020-02-21
↑  Topp 20 Single 2018-40, VG-lista 2020 (ב־)
↑  Diamond Heart, נבדק ב-2020-02-21
1 2 3  Alan Walker - Diamond Heart (feat. Sophia Somajo)
↑  Gold/Platinum, Music Canada (באנגלית אמריקאית)
↑  Die Offizielle Schweizer Hitparade - hitparade.ch, www.swisscharts.com
| אלן ווקר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן |  Different World |  |
| מיני-אלבומים | Faded Japan • Alan Walker Hits • Live Fast (Japan Exclusive) |  |
| סינגלים | "Faded" • "Sing Me to Sleep" • "Routine" • "Alone" • "Back to Beautiful" • "Tired" • "The Spectre" • "All Falls Down" • "Darkside" • "Diamond Heart" • "Different World" • "Are You Lonely" • "On My Way" • "Live Fast" • "Play" • "Ghost" • "Avem (The Aviation Theme)" • "Alone, Pt. II" • "End of Time" • "Heading Home" • "Space Melody (Edward Artemyev)" • "Sorry" • "Fake a Smile" |  |
| שירים אחרים | "Ignite" |  |
| --- | --- |
בקרת זהויות :  MusicBrainz release group: 66962204-1435-45c2-aebd-ecb8dbdb23e9
אופיס דיפו

| --- | --- |


 נתונים כלליים
 סוג:  חברה ציבורית
 בורסה:  נאסד"ק (דצמבר 1988–ODP) 
 מייסדים:  פ. פטריק שר
 תקופת הפעילות:  1986–הווה (כ־39 שנים) 
 מיקום המטה:  בוקה רטון, פלורידה
 ענפי תעשייה:  קמעונאות 
 מוצרים עיקריים:  ציוד משרדי 
 שווי שוק:  709.58 מיליון דולר (28 בינואר 2025)
 הכנסות:  14.485 מיליארד דולר (2015)
 רווח תפעולי:  115 מיליון דולר (2015)
 רווח:  8 מיליון דולר (2015)
 מנכ"ל:  Steve Odland 
 עובדים:  49,000 (2016)
  
 www.officedepot.com
 
אופיס דיפו (באנגלית: Office Depot) היא רשת שיווק אמריקאית, מספקיות צורכי משרד הגדולות בעולם.
החברה הוקמה ב-1986 בפלורידה, ארצות הברית.
לאופיס דיפו הכנסות של יותר מ-15 מיליארד דולר בשנה והיא מעסיקה יותר מ-52,000 עובדים בכל רחבי העולם.
פעילות לפי מדינות > חנויות אשר בבעלות ומופעלות תחת השם אופיס דיפו

ארצות הברית ארצות הברית, הוקם ב-1986
בלגיה בלגיה, סניף אחד (2007)
קנדה קנדה, 33 סניפים (2006)
צרפת צרפת, 47 סניפים (2007)
יפן יפן
הונגריה הונגריה
הולנד הולנד, 2 סניפים (2007)
פוארטו ריקו פוארטו ריקו, 2 סניפים (2007)
פעילות לפי מדינות > חנויות אשר מופעלות תחת השם אופיס דיפו אך הן בבעלות משותפת / הסכם הרשאה

מקסיקו מקסיקו, כיום פועלות 111 חנויות.
פנמה פנמה, כיום פועלות 3 חנויות.
אל סלוודור אל סלוודור, כיום פועלות 3 חנויות.
גואטמלה גואטמלה, כיום פועלות 4 חנויות.
קוסטה ריקה קוסטה ריקה, כיום פועלות 4 חנויות.
תאילנד תאילנד, כיום פועלות 13 חנויות.
קוריאה הדרומית קוריאה הדרומית, כיום פועלות 9 חנויות.
בישראל

רשת אופיס דיפו בישראל הוקמה על ידי צחי פישביין בשנת 1993. הסניף הראשון נפתח ברחוב יגאל אלון בתל אביב.
הרשת כיום בבעלות קבוצת UMI (יבואנית מותגי הרכב של GM וזכיינית AVIS בישראל), היא נציגת המותג האמריקאי בישראל מאז סוף שנות ה-90, ומפעילה עשרות סניפים בפריסה ארצית, לצד אתר אינטרנט מתקדם תוך שמירה על תודעת שירות גבוהה. לצד הפעילות הקמעונאית, פעילה אופיס דיפו בעולם השירות לעסקים ומספקת את מגוון מוצריה, לרבות כיבוד, לעסקים ברחבי הארץ.
תחומי פעילות עיקריים:
ציוד משרדי: מכירת מוצרים כגון נייר צילום, דפדפות, עטים, קלסרים, ועוד מגוון רחב של ציוד משרדי לרבות כיבוד לעסקים.
ריהוט: הרשת מציעה פתרונות ריהוט משרדי, כולל שולחנות, כיסאות, מוצרים ארגונומיים נוספים כאשר היתרון הגדול הוא הפריסה הרחבה של תצוגת הריהוט מרבית חנויותיה, לנוחות הקהל.
מחשבים וציוד נלווה: מכירה של מחשבים ניידים וקבועים, מסכים, טאבלטים, אביזרים נלווים מעולם המחשוב, לרבות בהקשר של מוצרים לטעינה ולאחסון של מידע.
שירות עסקי: מערך שירות מקיף לעסקים הכולל אספקת ציוד משרדי, לרבות כיבוד, תחת קורת גג וחשבונית אחת. השירות כולל אתר עסקי ייעודי שיעזור לכם לנהל את תקציב העסק שלכם, ומערך לוגיסטי מתקדם המבטיח אספקה מהירה ויעילה לכל רחבי הארץ.
מדפסות ודיו: אחד התחומים בו מובילה אופיס דיפו את השוק הוא תחום ההדפסה, עם מגוון של מדפסות מכלל המותגים המובילים, לרבות כלל פתרונות הדיו המתאימים להן.
מוצרי אלקטרוניקה נוספים: בתחום זה, מציעה אופיס דיפו ללקוחותיה מגוון רחב של מוצרים מעולם הסאונד, הגיימינג, והציוד הנלווה כגון מטעני סלולר.
שירותי הדפסה ופתרונות עסקיים: אופיס דיפו מציעה שירותים המוצעים בסניפיה, כמו הדפסה, למינציה, כריכה, הכנת חותמות ועוד.
חנות אונליין:https://www.officedepot.co.il;הרשת מציעה חנות מקוונת עם מגוון המוצרים הנרחב שלה, כולל משלוחים לבתים ולעסקים.
מוצרי אומנות: את מיטב חומרי האומנות והיצירה מהמותגים המובילים בעולם ניתן למצוא במחלקות ארטא, הבית של האומנים, המעניקה חווית יצירה מקצועית ואיכותית לאמנים בכל הרמות.
אלפה

| --- | --- |

 נתונים כלליים
 מייסדים:  אדוארד פג'ונן
 תקופת הפעילות:  1918–הווה (כ־107 שנים)
 חברת אם:  S Group 
 בעלות:  HOK-Elanto
  
 www.alepa.fi
 
אלפה בפוקינמאקי, הלסינקי
אלפה (Alepa) היא רשת חנויות מכולת באזור הלסינקי, פינלנד כיום הרשת בבעלות HOK-Elanto, מחלק מהקואופרטיב הארצי S. Group. רשת אלפה נוסדה בשנת 1918, כאשר אדוארד פג'ונן ואשתו הקימו את החנות בסורמיינן, הלסינקי.
מקור השם Alepa בא מתוך שמו המסחרי של פג'ונן - Alennushalli Pajunen. משפחת פג'ונן מכרה את הרשת ל-HOK בשנת 1987.
נכון למאי 2017, הרשת מחזיקה 112 חנויות בהלסינקי, אספו, ונטה, היבינקה, קרווה, קלאוקאלה, ג'רבנפה וטוסולה, כאשר רובן ממוקמות בהלסינקי.
מחוץ לאזור זה, S Group משתמשת במותג למכירה עבור חנויות דומות.
הערות שוליים

↑  http://www.alepa.fi/myymalat/
יונקים

.
| יונקים |
| --- | --- |
מינים שונים של יונקים
מיון מדעי
ממלכה:: בעלי חיים
מערכה:: מיתרניים
תת־מערכה:: בעלי גולגולת
קבוצה:: בעלי חוליות
על־מחלקה:: חולייתנים לסתניים
קבוצה:: בעלי סנפירים בשרניים
קבוצה:: בעלי ארבע רגליים
קבוצה:: בעלי שפיר עוברי
מחלקה:: יונקים
שם מדעי
 Mammalia ‏לינאוס, 1758
ברווזן, יונק מטיל ביצים מסדרת יונקי הביב (בשחייה)
קנגורו אפור מזרחי, יונק מקבוצת בעלי הכיס (אם וגור)
קוף וורווט, יונק שלייה מסדרת הפרימטים (גור יונק מאמו)
ראשתן גדול-ראש, יונק שלייה ימי בסדרת הלווייתנאים
טיגריס, יונק שלייה יבשתי בסדרת הטורפים
פרסף גמדי, יונק שלייה מעופף בסדרת העטלפים
יונקים (שם מדעי: Mammalia) היא מחלקה במערכת המיתרניים, המונה כ-5,400 מינים של בעלי חיים. המאפיין הבולט ביותר של היונקים (ממנו נגזר שמה של המחלקה) הוא קיומן של בלוטות חלב, שבאמצעותן מזינה האם את צאצאיה.
מחלקת היונקים היא אחת המחלקות המפותחות והמגוונות ביותר שחיות על פני כדור הארץ. היא כוללת בעלי חיים ממשקל של 2 גרם (חדף זעיר) עד משקל של 180 טונות (לווייתן כחול), מטילי ביצים או יולדים, אשר מאכלסים את מרבית האזורים הגאוגרפים ובתי-הגידול. יש בהם שוכני-יבשה ההולכים על ארבע רגליים או על שתיים, שוכני-ים מובהקים, בעלי חיים מעופפים, מטפסים על עצים ושוכני מחילות תת-קרקעיות. האדם משתייך אף הוא למחלקת היונקים.
עורם של מרבית היונקים מכוסה לפחות חלקית בשיער, והם מווסתים את טמפרטורת הגוף שלהם באמצעות תהליכי חילוף חומרים הפולטים חום, תכונה המכונה גם הומיאותרמיות או "דם חם". מוח היונקים גדול יחסית לגופם, והם מצטיינים באינטליגנציה גבוהה יחסית ובדאגה לצאצאיהם.
סיווג ומיון של היונקים

על אף המגוון העצום של היונקים השונים, יש לכולם תכונות אנטומיות ופיזיולוגיות משותפות וייחודיות (ראו בפרק הבא), אשר מבדילות אותם מכל שאר מחלקות המיתרניים. כבר במאה ה-18 סיווג אותם קארולוס לינאוס, חוקר הטבע הראשון שפיתח את השיטה הטקסונומית המודרנית, למחלקה אחת, והעניק להם את שמם המדעי Mammalia, הגזור מן המילה הלטינית mamma (עטין). לינאוס זיהה ללא קושי שהלווייתנאים, למשל, הם יונקים למרות דמיונם השטחי לדגים, ושהעטלפים הם יונקים למרות דמיונם השטחי לעופות. בסוף המאה ה-20 ובמאה ה-21 אישרו שיטות פילוגנטיות המבוססות על רצף הגנום שכל המינים שסווגו כיונקים אכן קרובים זה לזה, ורחוקים יותר ממינים שאינם יונקים.
מחקר שפורסם במרץ 2020 אישש את ההשערה הדרוויניסטית, שלפיה ריבוי של מינים (כמו אצל היונקים) מעיד על התמיינות גבוהה שתוביל גם להתפתחות של תת-מינים נוספים. השערות מנוגדות טענו כי התפתחות של תת-מינים לאו דווקא מקושרים ליצירת מין חדש, ויכולים להופיע ולהיעלם לאורך ההיסטוריה. המחקר בדק מה היחס שבין ריבוי המינים אצל יונקים ובין תת-המינים שהתפתחו ומצא שההשערה נכונה לגבי רובם של היונקים.
כבר במאה ה-19 הוברר כי יש למיין את היונקים לשלוש קבוצות בסיסיות על פי שיטת הרבייה שלהם:
היונקים מן הקבוצה העתיקה ביותר מטילים ביצים, שבתוכן ניזונים העוברים מן החלמון, בדומה לעוברי הזוחלים, העופות ושאר המיתרניים, אך לאחר בקיעתם הם ניזונים מחלב אמם בדומה ליונקים אחרים.
מעין שיטת ביניים קיימת אצל יונקי הכיס, בה העוברים מתפתחים לתקופת היריון קצרה ברחם האם, כשהם ניזונים משק החלמון בדומה לעוברים בביצים, ולאחר מכן נולדים ומשלימים את שאר התפתחותם בתוך כיס חיצוני הנוצר בעור הבטן של האם, שבו נמצאות הפטמות.
השיטה המתקדמת ביותר נמצאת אצל יונקי השליה, שבה העובר מתפתח במשך תקופת היריון ארוכה יותר ברחם האם, וסופג ממנה מזון וחמצן דרך שליה העשירה בכלי דם. ולדות יונקי השלייה נולדים מפותחים יותר מאלו של יונקי הכיס, ולאחר לידתם הם יונקים מן האם בדומה לוולדות שאר היונקים.
למרות חלוקה בסיסית זו שררו במשך השנים מחלוקות בנוגע לסדר התפצלותן של שלוש הקבוצות זו מזו, וכן בנוגע למיונם של יונקים מאובנים, שבהם איברי הרבייה לא השתמרו. מסיבה זו היו נהוגות מספר שיטות מיון מתחרות של היונקים. המחלוקות יושבו לפחות לגבי סדר החלוקה: היונקים מטילי הביצים התפצלו ראשונים, ומן השאר התפצלו יונקי הכיס ויונקי השליה. כתוצאה מכך ישנה הסכמה רחבה על מיון כללי כלהלן:
מיון:
מחלקה: יונקים (Mammalia)
תת-מחלקה: קדם-יונקים (Yinotheria).
קבוצה Australosphenida
משפחה Shuotheriidae - נכחדה
סדרה: יונקי הביב (Monotremata)
קבוצה: דמויי-תריה (Theriiformes)
אינפרא-מחלקה: Allotheria - נכחדה
קבוצה Gondwanatheria
סדרה Haramiyida
סדרה מולטיטוברקולטה (Multituberculata)
קבוצה Holotheria
משפחה Chronoperatidae - נכחדה
קבוצה Kuehneotheria - נכחדה
קבוצה Trechnotheria
סדרה Gobiconodonta - נכחדה
משפחה Amphilestidae - נכחדה
משפחה Amphidontidae - נכחדה
סדרה אאוטריקונודונטים (Eutriconodonta) - נכחדה
סדרה Spalacotheriida - נכחדה
קבוצה Cladotheria
קבוצה דריולסטים (Dryolestoidea) - נכחדה
קבוצה Zatheria
משפחה Vincelestidae
סדרה Peramura
קבוצה Tribosphenida
תת-מחלקה: תריה (Theria)
בת-מחלקה: מטאתריה (Metatheria)
בת-מחלקה: אאותריה (Eutheria)
סיווג ומיון של היונקים > קבוצות היונקים הקיימות כיום

קדם יונקים (Yinotheria)
סדרה: יונקי הביב (Monotremata)
אינפרא-מחלקה: כיסאים (Marsupialia): יונקי כיס, והאב הקדמון המשותף שלהם.
על-סדרה: אמרידלפיה (Ameridelphia): כיסאים מאמריקה הדרומית
סדרה: אופוסומים (Didelphimorphia)
סדרה: אופוסומיים חדפיים (Paucituberculata)
על-סדרה: אוסטרלידלפיה (Australidelphia): כיסאים מאוסטרליה ומניו זילנד
סדרה: קנגוראים (Diprotodontia)
סדרה: מוניטאים (Microbiotheria)
סדרה: חפרפרות כיס (Notoryctemorphia)
סדרה: בנדיקוטאים (Peramelemorphia)
סדרה: טורפי כיס (Dasyuromorphia)
אינפרא-מחלקה: שלייניים (Placentalia)
על-סדרה: דלשינאים (Xenarthra): שיליניים ממוצא נאוטרופי
סדרה: פילוסאים (Pilosa): דובי נמלים ועצלנאים.
סדרה: ארמדילאים (Cingulata):
על-סדרה: אפרותריה (Afrotheria): שיליניים ממוצא אפרוטרופי
סדרה: שנבובאים (Tubulidentata)
סדרה: טנרקאים (Afrosoricida)
סדרה: חדפי פיל (Macroscelidea)
סדרה: בעלי חדק (Proboscidea)
סדרה: שפנאים (Hyracoidea)
סדרה: תחשאים (Sirenia)
על-סדרה: אאוארכונטוגליריים (Euarchontoglires)
סדרה: חדפי עצים (Scandentia)
סדרה: פרימטים (Primates)
סדרה: גלשנאים (Dermoptera)
סדרה: מכרסמים (Rodentia)
סדרה: ארנבאים (Lagomorpha)
על-סדרה: לאוראסייתריה (Laurasiatheria): שיליניים ממוצא לאוראסייתי
סדרה: עטלפים (Chiroptera)
סדרה: לווייתנאים (Cetacea)
סדרה: מפריטי פרסה (Perissodactyla)
סדרה: מכפילי פרסה (Artiodactyla)
סדרה: אוכלי חרקים (Soricomorpha)
סדרה: טורפים (Carnivora)
סדרה: פנגולינאים (Pholidota)
הערה:
קבוצה היא דרגת מיון בדיוק כמו מערכה, מחלקה, סדרה ומשפחה, אך ללא שם מאפיין.
סיווג ומיון של היונקים > סיווגם של יונקי שליה

החל מראשית המאה ה-21, מחקרים מולקולריים המבוססים על ניתוח DNA הציעו קשרים חדשים בין משפחות יונקים. מרבית הממצאים הללו אומתו באופן בלתי תלוי על ידי נתוני נוכחות/היעדרות של רטרוטרנספוזון. שיטות סיווג המבוססות על מחקרים מולקולריים חושפות שלוש קבוצות או שושלות עיקריות של יונקי שליה - אפרותריה, דלשינאים ובוראואאותריה- אשר התמיינו בקרטיקון. היחסים בין שלוש השושלות הללו מעוררים מחלוקת, ושלוש השערות אפשריות הוצעו באשר לאיזו קבוצה היא הבסיסית. השערות אלו הן אטלנטוגנטה (basal Boreoeutheria), אפיתריה (basal Xenarthra) ו- אקסאפרופלצנטליה (basal Afrotheria). בוראואאותריה בתורה מכילה שתי שושלות עיקריות - אאוארכונטוגליריים ו-לאורסיאתריה.
האומדנים לזמני ההתפצלות בין שלוש קבוצות השליה הללו נעים בין 105–120 מיליון שנה אחורנית, תלוי בסוג ה־DNA בו משתמשים (כגון גרעיני או מיטוכונדריאלי) ופרשנויות שונות לנתונים פליאוגאוגרפיים.
הקלדוגרמה לעיל מבוססת על Tarver et al. (2016)
מאפיינים אנטומיים ופיזיולוגים של היונקים > מאפיינים בלעדיים ליונקים

המאפיינים הבאים נמצאים כיום אך ורק ביונקים, ולכן ניתן להשתמש בהם להגדרתה של המחלקה. ואולם חלקם התקיימו או היו עשויים להתקיים גם במינים נכחדים שאינם יונקים, ובפרט באבותיהם של היונקים ממחלקת הזוחלים:
התכונה המגדירה את כל היונקים ללא יוצא מן הכלל, ואינה קיימת באף בעל-חיים שאינו יונק, היא קיום בלוטות חלב בהן מזינה האם את צאצאיה.
המוח הקדמי גדול יחסית (ונקרא לכן "המוח הגדול"), בעיקר כתוצאה מהתפתחות קליפת המוח החדשה או ה"נאוקורטקס". גם בעופות המוח הקדמי גדול יחסית, אך רובו מתפתח מגרעיני הבסיס ולא מקליפת המוח.
גולגולת בתצורה סינאפסידית, כלומר בעלת פתח צדע אחד בכל צד מאחורי ארובת העין. תכונה זו נמצאה גם בגולגולות מאובנות של זוחלים נכחדים שהיו ככל הנראה אבות היונקים.
השיניים מועטות משל זוחלים וכמעט תמיד עוברות התמחות לצורות שונות: חותכות, ניבים, קדם-טוחנות (מלתעות) וטוחנות. מספר השיניים וצורתן הם מאפיינים מובהקים המשמשים למיון קבוצות יונקים שונות. יוצאים נדירים מכלל זה הם הלווייתנאים שהם חסרי שיניים או בעלי שיניים רבות ודומות.
באוזן התיכונה שלוש עצמות שמע, בניגוד לאחת בלבד בזוחלים ובעופות. עצם הפטיש ועצם הסדן נמצאות ביונקים בלבד. בנוסף, אפרכסת האוזן החיצונית קיימת רק ביונקים (אם כי לא בכולם).
הלסת התחתונה מורכבת מעצם יחידה, עצם השיניים (dentary), בניגוד ללסת תחתונה המורכבת מאיחוי של מספר עצמות בזוחלים ובעופות.
חוליית הצוואר הקדמית ביותר מתחברת לעורף הגולגולת במפרק בעל פול ("condyle") זוגי, בניגוד לפול יחיד בזוחלים ובעופות.
בצוואר שבע חוליות (למעט מינים בודדים). מספר זה שווה ביונקים ארוכי צוואר כמו הג'ירף וב"חסרי צוואר" כמו הלווייתן. זאת בניגוד לעופות וזוחלים שם התארכות הצוואר היא תוצאה של תוספת חוליות רבות, ולא הארכת החוליות הקיימות.
קשת עורקים יחידה של אבי העורקים היוצאת מן הלב ופונה לצד שמאל של הגוף. זאת בניגוד לקשת העורקים בעופות, הפונה לצד ימין, ולקשתות עורקים משני צדי הגוף בזוחלים ודוחיים.
עור מכוסה בשיער. שיער המתפתח מן האפידרמיס בלבד ובנוי בעיקר מ-α קרטין (בניגוד לנוצות פלומה למשל, המתפתחות גם מן הדרמיס ובנויות בעיקר מ-β קרטין) קיים אך ורק ביונקים, ולרוב משמש ככסות פרווה המסייעת בבידוד תרמי. בכמה מן היונקים השיער נעלם ברובו אך זוהי תכונה משנית.
אפרכסות אוזניים
תאי הדם האדומים בבוגר הם חסרי גרעין (בעובר רובם עדיין בעלי גרעין).
סרעפת החוצצת בין חלל בית החזה וחלל הבטן. תנועתה ממלאת תפקיד ראשי בכניסת האוויר לריאות.
עצם הפין היא עצם הייחודית לתת הקבוצה של יונקי שליה, ולא ניתן למצוא אותה אצל בעלי חיים שאינם יונקים. עם זאת, היא חסרה בחלק ממיני יונקי אלו, כדוגמת האדם.